
RAPORT DE SPECIALITATE
privind atestarea persoanelor fizice în vederea dobândirii calității de administrator de condominii


Având în vedere Referatul de aprobare  nr. SC2021-005766/04.04.2021 al Primarului Municipiului Timișoara și Proiectul de Hotărâre prin care se propune atestarea persoanelor fizice în vederea dobândirii calității de administrator de condominii:
· În conformitate cu articolul 10 aliniatul (5) al Legii nr. 196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, “La propunerea compartimentelor specializate în sprijinirea, îndrumarea şi controlul asociaţiilor de proprietari din cadrul autorităţii administraţiei publice locale, primarul, în baza unei hotărâri a consiliului local, atestă persoanele fizice în vederea dobândirii calităţii de administrator de condominii.”
· Având în vedere că persoana fizică Todoran Viorica, aflată la poziția 68 din lista aprobată prin Hotărârea Consiliului Local nr. 41/16.02.2021, nu a prezentat certificatul de calificare profesională pentru ocupația de administrator de condominii până la data emiterii atestatului;

Apreciem că este necesar și oportun aprobarea proiectului de hotărâre privind  atestarea  persoanelor fizice  în vederea dobândirii calității de administrator de condominii și eliminarea persoanei fizice Todoran Viorica, aflată la poziția 68 din lista aprobată prin Hotărârea Consiliului Local nr. 41/16.02.2021, deoarece nu a prezentat certificatul de calificare profesională pentru ocupația de administrator de condominii până la data emiterii atestatului.

